Nagy Károly

**Nagy Károly** ([Medgyes](https://hu.wikipedia.org/wiki/Medgyes" \o "Medgyes), [1937](https://hu.wikipedia.org/wiki/1937). [június 2.](https://hu.wikipedia.org/wiki/J%C3%BAnius_2.) – ) református lelkipásztor, egyházi író és sakktörténeti író.

Életútja

Teológiai tanulmányait a [kolozsvári](https://hu.wikipedia.org/wiki/Kolozsv%C3%A1r) [Protestáns Teológiai Intézetben](https://hu.wikipedia.org/wiki/Protest%C3%A1ns_Teol%C3%B3giai_Int%C3%A9zet_(Kolozsv%C3%A1r)) végezte (1962), ahol lelkészi képesítést nyert. Tanulmányai kiegészítésére a [budapesti](https://hu.wikipedia.org/wiki/Budapest) [Eötvös Loránd Tudományegyetemen](https://hu.wikipedia.org/wiki/E%C3%B6tv%C3%B6s_Lor%C3%A1nd_Tudom%C3%A1nyegyetem) került sor, amelynek Bölcsészettudományi Karán 1996-ban doktori címet szerzett. Református lelkész [Magyarszentbenedeken](https://hu.wikipedia.org/wiki/Magyarszentbenedek) (1962-63), [Hagymásbodonban](https://hu.wikipedia.org/wiki/Hagym%C3%A1sbodon) (1963-69), majd [Búzásbesenyőn](https://hu.wikipedia.org/wiki/B%C3%BAz%C3%A1sbeseny%C5%91" \o "Búzásbesenyő) (1969-től).

Első tanulmányát a [Református Szemle](https://hu.wikipedia.org/wiki/Reform%C3%A1tus_Szemle) közölte (1976). Ezenkívül tanulmánya jelent meg a budapesti [Sakkéletben](https://hu.wikipedia.org/w/index.php?title=Sakk%C3%A9let&action=edit&redlink=1) (*A*[*sakkjáték*](https://hu.wikipedia.org/wiki/Sakk)*eredetének felfedezése*. 1992/8-9) és a Sakkszövetség 1992. november 20-30. között [Debrecenben](https://hu.wikipedia.org/wiki/Debrecen) megrendezett nemzetközi sakkversenye Buletinjében (1992/7, [angolul](https://hu.wikipedia.org/wiki/Angol_nyelv)). Ezt követték a Református Szemlében *A Szentírás időszámítási rendszere* (1985), A *Biblia matematikai módszertani kutatásának bevezetése* (1985-1992), *Izrael fiainak reális létszáma a kivonuláskor* (1992) c. tanulmányai.

Kötetei

* Doktori értekezése, *Az Ószövetség időszámítási rendszere* önálló kiadásban (Kolozsvár, 1998), valamint [németül](https://hu.wikipedia.org/wiki/N%C3%A9met_nyelv) (Kolozsvár, 2001) jelent meg;
* *A sakkjáték eredetének felfedezése* c. munkáját (Kolozsvár, 1998) angolul is kiadta (Kolozsvár, 1999).

családja

Felesége Demény Edit, két gyermeküket nevelték fel.

Forrás

https://hu.wikipedia.org/wiki/Nagy\_Károly\_(egyházi\_író)